text: Indbrudstyven tager i sommerhus - om vinteren
  01 oktober 2010 kl. 11.18
  Vinterindbrud i sommerhusene er steget kraftigt de seneste år, så forsikringsselskab opfordrer ejerne til at skrue ned for luksus i sommerhuset.
  Antallet af vinterindbrud i fritidshuse er steget med 50 procent på to år. Forsikringsselskabet Alm. Brand opfordrer sommerhusejerne til at droppe designermøbler og fladskærme i sommerhuset.
  Selskabets opfordring kommer i forbindelse med, at vi nu er kommet ind i oktober. Dermed starter indbrudstyvenes besøg i de øde sommerhusområder.
  
  2434 indbrud
  Antallet af indbrud i fritidshuse i fjerde kvartal, oplyst af Alm. Brand og Danmarks Statistik:
  2007: 15992008: 19492009: 2434
  